Europe direct Čakovec

Radionica „Dječji EU parlament“
2017-05-05 09:00 - 10:00 (Europe/Zagreb) | Velika vijećnica MŽ, Čakovec
Radionica „Dječji EU parlament“ u kojoj djeca simuliraju zastupnike iz različitih država članica.

Dan Europe u Murskom Središću
2017-05-04 10:00 - 12:00 | Šetnica kraj Mure, Mursko Središće
Dan Europe u Murskom Središću s informativnim štandom za građane i radionicama na otvorenom za vrtiće

Dan Europe u Prelogu
2017-05-02 10:00 - 12:00 | Glavni Trg, Prelog
Dan Europe u Prelogu s informativnim štandom za građane i radionicama na otvorenom za vrtiće

10. SAJAM POSLOVA U MEĐIMURSKOJ ŽUPANIJI – KORAK PREMA RJEŠAVANJU NEZAPOSLENOSTI
2017-04-26 10:00 - 14:00 | Dvorana Ekonomske škole Čakovec, Čakovec
GDJE I KADA:ČAKOVEC, Sportska dvorana Ekonomske i trgovačke škole Čakovec, V. Nazora 36
26. TRAVNJA 2017. OD 10 – 14 SATI
Kao i svake godine do sada, Sajam poslova će omogućiti izravnu komunikaciju između nezaposlenih osoba i tražitelja zaposlenja, svih koji žele promijeniti karijeru, poslodavaca, obrazovnih institucija, studenata, učenika, roditelja i svih ostalih dionika na tržištu rada. Sajam potiče na aktivnost u traženju posla, omogućava partnerstvo svih dionika na tržištu rada, pruža informacije o mogućnostima obrazovanja, volontiranja, stipendiranja i cjeloživotnog učenja te naglašava važnost znanja i vještina potrebnih na tržištu rada. Sajam nije usmjeren samo na nezaposlene osobe, već je prilika i svima ostalima, aktivnom stanovništvu koje nije u evidenciji Zavoda, da ispitaju svoje prilike za promjenu zaposlenja ili pronalaženje novog zaposlenja.
Ove godine izlagači, naročito poslodavci iz realnog sektora, iskazali su veliki interes za Sajam poslova zbog sve veće potražnje za radnicima, pa se tako na sajmu očekuje preko 75 izlagača, od čega 55 poslodavaca. Poslodavci koji sudjeluju na sajmu prema provedenoj Anketi poslodavaca (istraživanje o namjerama poslodavaca za zapošljavanjem tijekom 2017. godine), najavili su tijekom godine zapošljavanje gotovo 1.000 osoba.

Razgovarajte o poljoprivredi s europskim povjerenikom Philom Hoganom
2017-03-24 11:15 - 12:45 | Galerija Lauba, ulica Baruna Filipovića 23a, Zagreb, Croatia (Local Name: Hrvatska)
Phil Hogan je europski povjerenik za poljoprivredu. Prije imenovanja na tu funkciju bio je ministar okoliša, zajednice i lokalne uprave i samouprave Republike Irske.

Imate pitanja o prosperitetu ruralnih zajednica i otvaranja radnih mjesta u ruralnim područjima?

Zanima vas iskorištavanje najnovijih inovacija radi stvaranja održive poljoprivrede?
Ili možda kako trgovinski sporazumi pridonose povećanju izvoza poljoprivredno-prehrambenih proizvoda?
Dođite i izravno pitajte europskog povjerenika za poljoprivredu Phila Hogana, ministra poljoprivrede Tomislava Tolušića i europarlamentarku Marijanu Petir.Priključite se raspravi! Iznesite mišljenje: #EUDialogues & @EK_Hrvatska
Photocredit: © European Union , 2014 / Source: EC – Audiovisual Service / Photo: Lieven Creemers

Facebook LIVE chat s gospodarskom savjetnicom Manicom Hauptman
2017-02-22 15:00 - 16:00 | Facebook
Pridružite se raspravi o europskom gospodarstvu i mjestu koje Hrvatska zauzima u Europi s Manicom Hauptman, savjetnicom za gospodarstvo u Predstavništvu Europske komisije u Hrvatskoj.

Zašto nam trebaju Europski semestar i zajedničko gospodarsko upravljanje u Europskoj uniji? Kakva je gospodarska situacija u Europskoj uniji i u Eurozoni? Kakva je prognoza za Hrvatsku? Samo su neka od pitanja na koja će Manica dati odgovore.
Napišite unaprijed što biste željeli da pitati Manicu Hauptman putem Facebooka Predstavništva Europske komisije u RH: https://www.facebook.com/europska.komisija.zagreb/?ref=page_internal

Javna tribina: "Europske snage solidarnosti"
2017-02-22 10:00 - 12:00 | Kuća Europe, Augusta cesarca 4, Zagreb, 10000, Croatia (Local Name: Hrvatska)
Predstavništvo Europske komisije u Hrvatskoj organizira javnu tribinu “EUROPSKE SNAGE SOLIDARNOSTI” na kojoj možete saznati više o ESS-u.
Program
10.00
Pozdravni govor:
Branko Baričević, voditelj Predstavništva Europske komisije u Hrvatskoj
10.05
Europske snage solidarnosti
Video projekcija
10.10
Uvod, moderator: Morana Kasapović
10.20
 Panel rasprava “Europske snage solidarnosti”
Sudionici:
– Branko BARIČEVIĆ, voditelj Predstavništva Europske Komisije u Hrvatskoj
– Ljiljana BREULJ ŠTIMAC, Ured za udruge Vlade Republike Hrvatske
– Sanja POSAVEC, Agencija za mobilnost
– Ivana KORDIĆ, voditeljica volonterskog centra Zagreb
– Lejla ŠEHIĆ RELIĆ, voditeljica volonterskog centra Osijek
 Iskustvo volontera
11.15
Pitanja i odgovori
11.30
Kraj

Dijalog s građanima s povjerenikom Vytenis Andriukaitis
2017-02-03 11:00 - 14:00 | Lauba, Baruna Filipovića 23a, Zagreb, 10000, Croatia (Local Name: Hrvatska)
Predstavništvo Europske komisije u Hrvatskoj organizira Dijalog s građanima i povjerenikom Europske komisije za zdravlje i sigurnost hrane Vytenis Andriukaitis te ministrom poljoprivrede Tomislavom Tolušićem.

Dijalog s građanima s povjerenikom Europske komisije Tiborom Navracsicsem
2016-09-23 13:15 - 15:15 | Koncertna dvorana, Trg Györgya Zale 1, Lendava, Slovenia
Sudjelujte u neposrednom razgovoru s povjerenikom Europske komisije o pitanjima obrazovanja, zapošljavanja mladih, budućnosti EU-a u petak, 23.9. 2016., u Lendavi, Republika Slovenija.

Predstavništvo Europske komisije u Zagrebu poziva vas na dijalog s građanima u organizaciji Predstavništva Europske komisije u Sloveniji u suradnji s općinom Lendava i informacijskim centrom Europe Direct Murska Sobota u petak, 23. rujna 2016., u 13.15 sati u koncertnoj dvorani, Trg Györgya Zale 1 u Lendavi, Republika Slovenija.
Gosti događanja su povjerenik Europske komisije za obrazovanje, kulturu, mlade i sport, Tibor Navracsics, i ministrica obrazovanja, znanosti i sporta Republike Slovenije, Maja Makovec Brenčič.
Središnja tema dijaloga s građanima je obrazovanje. Gosti će govoriti o aktualnim temama kao što su: uloga obrazovanja u novom zapošljavanju u Europskoj uniji, inovacije i poslovi budućnosti, zapošljavanje mladih i odljev mozgova, razvojni potencijal obrazovanja i kulture u ruralnim područjima i u pograničnim područjima, među-kulturalnost i budućnost EU-a.
Domaćin događanja bit će televizijski voditelj TV Slovenije Igor E. Bergant.
Očekuju se građani iz Slovenije, Hrvatske i Mađarske. Simultani prijevod na hrvatski, slovenski, mađarski i engleski jezik bit će osiguran.
Ulaz je besplatan. Molimo da ispunite on-line prijavnicu. (pogledajte pod “Spletna prijavnica” na dnu stranice)
Predstavništvo Europske komisije u Zagrebu organizira besplatan autobusni prijevoz iz Čakovca i Varaždina na događanje u Lendavi i natrag. Broj mjesta u autobusu je ograničen.
Informacijski centar Europe Direct Čakovec sudjeluje u organizaciji autobusnog prijevoz iz Čakovca. Ukoliko ste zainteresirani za sudjelovanje molimo da nas kontaktirate putem e-pošte: info@edic-cakovec.eu ili telefona: +385 40 374 016.
Uskoro će biti objavenje informacije o organiziranom autobusnom prijevozu iz Varaždina.
Riječ o Europi, riječ je o vama! Želimo čuti vaša stajališta i prijedloge. Ne propustite mogućnost za raspravu o aktualnim temama o EU-u uživo.
Dijalozi s građanima održavaju se u svim zemljama članicama Europske unije. Omogućavaju neposrednu razmjenu mišljenja građana s povjerenicima Europske komisije. Saznajte više na http://ec.europa.eu/citizens-dialogues i uključite su u raspravu putem društvenih mreža (Twitter) koristeći oznaku #EUdialogues.

Europski tjedan mobilnosti 2016.
2016-09-22 10:00 - 12:00 | Čakovec, Franjevački trg, Čakovec, Croatia (Local Name: Hrvatska)
Ovogodišnja tema Europskog tjedna mobilnosti je ‘Pametna i održiva mobilnost – ulaganje u Europu”. Prednosti pametnije mobilnosti primjenjive su u svim segmentima – od javnog do privatnog sektora, od društva u cjelini do pojedinaca. U 2016. godini Europski tjedan mobilnosti ima za cilj potaknuti lokalne političare i javnost da pametnu i održivu mobilnost prepoznaju kao investiciju za Europu. Gospodarske koristi pametne i održive mobilnosti znatne su. Neke su koristi financijske prirode, a neke pogoduju društvu – njihova se povezana vrijednost može izraziti financijskim pokazateljima.
Na središnjem događanju povodom ETM 2016 održati će se sljedeće aktivnosti:

ĐIR PO GRADU

Vožnja biciklima učenika osnovnih škola V. razreda i građana oko grada koje će predvoditi gradski ŠTROMČEKI.

PREDSTAVLJANJE RADA POLICIJSKE UPRAVE MEĐIMURSKE, HRVATSKOG AUTOKLUBA, ZAVODA ZA JAVNO ZDRAVSTVO MEĐIMURSKE ŽUPANIJE, MEĐIMURSKOG SAVEZA SPORTSKE REKREACIJE „SPORT ZA SVE“, HRVATSKOG CRVENOG KRIŽA-GRADSKO DRUŠTVO CRVENOG KRIŽA ČAKOVEC

AKCIJA POKRENI SE ZA ZDRAVLJE!

Zavod za javno zdravstvo organizira mjerenje krvnog tlaka i indeksa tjelesne mase uz savjetovanje o tjelesnoj aktivnosti i na punktovima na Trgu Republike. Također, vršit će se distribucija edukativnih publikacija Zavoda za javno zdravstvo. Promocija akcije „Pješke ili s biciklom na posao“.

VJEŽBANJE AEROBIKA ZA GRAĐANE – MEĐIMURSKI SAVEZ SPORTSKE REKREACIJE „SPORT ZA SVE“ – vježbanje umirovljenika, učenika i građana

POKAZNA VJEŽBA “PRUŽANJE PRVE POMOĆI OSOBAMA OZLIJEĐENIMA U PROMETNOJ NESREĆI”

Hrvatski crveni križ – Gradsko društvo Čakovec odraditi će pokaznu vježbu pružanja prve pomoći osobama ozlijeđenima u prometnoj nesreći s ciljem sprečavanja nastanka nesreća i ozljeda, doprinijeti sigurnosti zajednice i osnažiti pojedince i cijele zajednice za lakše prevladavanje štetnih posljedica nesreća i bolesti.

Stanje u Uniji 2016.
2016-09-14 09:00 - 12:00 | Europski parlament, Strassbourg, France
U srijedu 14. rujna 2016. predsjednik Europske komisije, Jean-Claude Juncker, održat će govor o stanju Europske unije u plenarnoj dvorani Europskog parlamenta (u Strasbourgu).
Predsjednik Juncker osvrnut će se na postignuća u proteklih godinu dana, predstavit će prioritete za nadolazeću godinu te će objasniti na koji će način Europska komisija reagirati na najveće izazove s kojima se suočava Europska unija.
Govor o stanju Europske unije tradicionalno označava početak dijaloga s Europskim parlamentom i Vijećem Europske unije (kao što je to predviđeno Lisabonskim ugovorom) kako bi se pripremio Radni program Komisije za 2017.
Nakon govora uslijedit će plenarna rasprava.
Više: http://europa.eu/!QT67DC
Stanje u Europskoj Uniji 2015.
Deset prioriteta Europske komisije
#SOTEU

Pub Quiz
2016-05-11 18:00 - 23:00 | – Pivnica “Medina škrinja“, Varaždin, Croatia (Local Name: Hrvatska)
U sklopu poticanja suradnje s drugim županijama održati će se 8. po redu Pub Quiz u kojem će svoje znanje o europskoj povijesti, kulturi, povijesti, sportu, zemljopisu odmjerile ekipe iz nekoliko sjevernih županija RH. U sastavu ekipa biti će srednjoškolci, profesori, novinari i djelatnici županija. Kviz će svake godine gostovati u drugoj županiji, a županija domaćin mora osigurati nagrade.

European Pub Quiz za srednje škole
2016-05-09 17:00 - 19:00 | Srednja škola Čakovec, Čakovec, Croatia (Local Name: Hrvatska)
EU kviz za učenike srednjih škola u organizaciji Srednje škole Čakovec.

Dan Europe u Čakovcu
2016-05-09 10:00 - 12:00 | Trg Republike, Čakovec, Croatia (Local Name: Hrvatska)
Na glavnom trgu biti će postavljeni info-štandovi na kojima će se dijelili promotivni materijali, a građani će moći izravno dobiti odgovore na pitanja vezana za Europsku uniju.

DJEČJI EU PARLAMENT
2016-05-06 10:00 - 12:00 | velika vijećnica Međimurske županija, Čakovec, Croatia (Local Name: Hrvatska)
Djeca dječjeg vrtića Dječja mašta, s odgajateljicom Ivanom Pečarko na čelu projekta, održao je svoju zadnju (5.) sjednicu 2015. godine povodom Dana Europe. U sklopu ovog edukativnog i zabavnog događaja djeca vrtićke dobi predstavljaju svoje znanje o Europi i Europskoj uniji. Svrha ovog projekta jest upoznavanje djece sa drugim kulturama, učenje o različitosti i multikulturalnosti.

Dan Europe u Murskom Središću
2016-05-05 10:00 - 12:00 | Šetnica uz Muru, Mursko Središće, Croatia (Local Name: Hrvatska)
Promotivni štand u Murskom Središću čiji će se građani također moći informirati o EU. Osim info štandova, biti će organizirane i igraonice za djecu dječjih vrtića.

Finale 14. EU-KVIZ
2016-05-04 11:00 - 14:00 | OŠ Mursko Središće, Mursko Središće, Croatia (Local Name: Hrvatska)
Za učenike sedmih razreda osnovnih škola organiziramo natjecanje u poznavanju tema vezanih za Europsku uniju, koje se ove godine održava 14. put.
